OpenLLM-France/wikimedia huggingface dataset:
# Gaston Gilabert Viciana

Gaston Gilabert Viciana (Reus, 1985) és un filòleg i professor universitari a la Universitat de Barcelona, on imparteix classes d'història de la literatura i del teatre. Està especialitzat en l'art dramàtic dels segles XVI i XVII, tema sobre el qual ha impartit conferències per tot el món, a propòsit d'autors com Lope de Vega, Cervantes, Fontanella, Moreto, Bances Candamo o Borguny. També ha tractat temes de teatre contemporani en relació a autors com José Sanchis Sinisterra, Sergi Belbel o Josep Maria Miró.
És autor de més d'una cinquantena de publicacions, entre les quals es troba l'article pel qual va donar a conèixer el seu descobriment d'un manuscrit vinculat amb Lope de Vega. Quant als seus llibres, destaquen Música y poesía en las comedias de Bances Candamo (2017), Entre nalgas protegido: escatología y contracultura del Humanismo al Barroco (2021) i El encanto de los dioses: mito, poesía y música en el teatro de Lope de Vega (2021). Finalment, en l'àmbit de l'edició crítica de textos (amb introducció i notes), destaca la seva edició de Vida y muerte de san Cayetano] (2020), comèdia sobre la vida de Cayetano de Thiene, escrita en col·laboració per sis dramaturgs del segle xvii.
Tanmateix, Gilabert compagina la seva tasca com a professor universitari i investigador amb l'escriptura creativa i la direcció escènica: format a la Sala Beckett, és autor de més d'una dotzena d'obres dramàtiques, ha dirigit més de vint-i-cinc peces i, des del 2011, dirigeix METADRAMA, l'Aula de Recerca Teatral de la Universitat de Barcelona. Amb aquesta i altres companyies, muntatges que ha escrit o dirigit s'han vist en sales de Barcelona (Teatre Poliorama, Sala Beckett, Sala Fènix, L’Autèntica, Institut d’Estudis Catalans), de Manresa (Teatre Kursaal), Terrassa (Teatre Alegria), Vilafranca del Penedès (Auditori), etc.
El seu vincle amb el teatre universitari va començar en 2006. Entre 2014 i 2018 va ser president de la Federació Espanyola de Teatre Universitari.

## Referències

* ↑ «Aparece en Catalunya un manuscrito inédito vinculado a Lope de Vega» (en castellà). La Vanguardia, 24-02-2021. [Consulta: 16 març 2022].

## Enllaços externs

* descobriment d'un manuscrit vinculat amb Lope de Vega
* Entre nalgas protegido: escatología y contracultura del Humanismo al Barroco (2021)
* El encanto de los dioses: mito, poesía y música en el teatro de Lope de Vega (2021)
* Vida y muerte de san Cayetano
# Orzowei

Orzowei és una novel·la del 1955 de l'escriptor italià Alberto Manzi. Es tracta d'una història educativa antiracista situada a l'Àfrica del Sud. Adaptacions de la novel·la inclouen una pel·lícula (Orzowei, il figlio della savana, 1976) i una popular sèrie de televisió (1977).

## Trama

Isa és un noi blanc que és abandonat en la jungla en algun lloc d'Àfrica austral. És trobat i adoptat per una parella vella de la tribu Swazi. Isa es troba una mica aïllat dins la tribu a causa de la seva pell blanca, i es anomenat "Orzowei" ("la troballa"). El seu antagonista principal és Mesei, fill del cap de la tribu. També a causa de la seva pell blanca, Isa no és acceptat en la societat de guerrers, malgrat que completa amb èxit un dolorós ritu d'iniciació. Finalment decideix deixar el poble, i més tard s'uneix a una tribu de San. El savi Pao l'accepta dins la seva família i li ensenya l'amor i respecte per a totes les persones, independentment del seu color de pell. Quan els Swazi i San comencen una batalla a peu, els ensenyaments de Pao ajuden Isa a tancar el conflicte, batent així el seu enemic Mesei.

## Adaptació

La novel·la va ser primer adaptada com a pel·lícula italoalemanya el 1976 titulada Orzowei, il figlio della savana ("Orzowei, fill de la sabana"). El 1977, la sèrie de televisió Orzowei va aparèixer a Rai Uno amb l'actor Peter Marshall com a Orzowei. Va ser emesa igualment per TVE el 1978. La sèrie televisiva fou popular, en part per una banda sonora exitosa del grup Oliver Onions.
El juny 1984, Davide Fabbri va proporcionar una coberta dibuixada per al llibre ISBN 8845118827.

## Referències

* ↑ Orzowei, il figlio della savana
* ↑ «Orzowei». www.comicosity.com, 01-06-1984. [Consulta: 9 novembre 2013].

## Enllaços externs

* Orzowei a Internet Movie Database (anglès)
# Kadarji Rao Scindia

Meherban Shrimant Sardar Kadarji Rao Scindia (o Sindhia) Bahadur (Raolji Sahib) fou subahdar de Malwa amb seu a Ujjain.
El subadar Jankoji Rao Scindia va combatre a la batalla de Panipat el 14 de gener de 1761 i fou fet presoner i executat l'endemà (15 de gener de 1761). Durant dos anys el clan Sindhia va administrar com va poder les seves possessions sense que fos designar un líder. Finalment el 25 de novembre de 1763 el peshwa maratha va designar a Kadarji Rao Scindia, net de Ranoji Rao Scindia i fill del seu quart fill Shrimant Sardar Tukoji Rao Scindia conegut com a Baba Sahib. No obstant va refusar el nomenament; va romandre com a nominal subadar fins a un nou nomenament del peshwa que es va produir el 10 de juliol de 1764 en la persona de Manaji Rao Scindia, net de Sabaji Scindia, potser un fill il·legítim de Ragoji.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia
# San García de Ingelmos

San García de Ingelmos és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 215 | 186 | 159 | 140 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Diumenge Sagnant

«Diumenge Sagnant» té aquests significats:
* Diumenge Sagnant (1887) a Londres
* Diumenge Sagnant (1905), conjunt de fets succeïts el 22 de gener de 1905, quan hi va haver una marxa pacífica de protesta a Sant Petersburg
* Diumenge Sagnant (1920) a Dublín, durant la Guerra Angloirlandesa
* Diumenge Sagnant (1939) a Bydgoszcz, Polònia
* Diumenge Sagnant (1972), fets succeïts al barri de Bogside de la ciutat de Derry, Irlanda del Nord el dia 30 de gener de 1972.
# Victorí (vicari)

Victorí (en llatí: Victorinus) va ser vicari de les illes Britàniques romanes entre el 396 i el 406. El menciona el poeta gal Rutili Claudi Namacià a De reditu suo, que descriu un viatge en una nau des de Roma a la Gàl·lia.
Va governar segurament abans de la usurpació de Marc l'any 406. Va servir després a Itàlia i es va retirar a Aquitània, d'on va sortir entre el 409 i el 414 degut als atacs dels bàrbars, instal·lant-se a Roma. Encara vivia el 417.

## Referències

* ↑ Salway, Peter. A history of Roman Britain. Oxford: Oxford University Press, 2001, p. 162. ISBN 9780192801388.
# Gaston Gautier

Marie Clément Gaston Gautier, més conegut com a Gaston Gautier (Narbona, 10 d'abril de 1841 - Narbona, 7 d'octubre de 1911) fou un botànic i viticultor occità.
Germà del bioquímic i dietista Armand Gautier, estudià a un seminari d'on va marxar per cursar ciències naturals, mineralogia i geologia, especialitzant-se en botànica del Narbonès, el País de Foix, la Catalunya del Nord i el Principat i, molt especialment, de les Corberes. L'any 1898 publicà el Catalogue raisonné de la flore des Pyrénées-Orientales, i en col·laboració amb Casimir Arvet-Touvet, dos estudis sobre el gènere de plantes herbàcies perennes, Hieracium nouveaux pour la France ou pour l'Espagne el 1905, i Hieraciotheca Gallica et Hispanica. Table des espèces, variétés et synonymes du genre Hieracium, el 1910, en les quals, bona part de les espècies estudiades corresponen a formes catalanes, i també publicà un Catalogue de la flore des Corbières (1912-13). L'herbari recollit en el temps per Gautier i posteriorment adquirit pel botànic nord-americà Hernan Knoche, es conserva actualment a la Universitat Stanford.

## Referències

* 1 2 «.xml Gaston Gautier». Gran Enciclopèdia Catalana. Barcelona: Grup Enciclopèdia Catalana.
* ↑ «Gautier Marie Clément Gaston». Comité des travaux historiques et scientifiques. CTHS-La France savante. Institut rattaché à l'École nationale des chartes. [Consulta: 16 gener 2020].
* 1 2 «Gaston Gautier, un botaniste réputé». Saint-Pons-de-Thomières et le Pays Saint-Ponais. Histoire et patrimoine de l'ouest du département de l'Hérault. Arxivat de l'original el 2 d’octubre 2022 [Consulta: 16 gener 2020].
* ↑ «Hieraciotheca Gallica et Hispanica». Institut Botànic de Barcelona (CSIC). [Consulta: 16 gener 2020].
# Oreolalax multipunctatus

Oreolalax multipunctatus és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Cheng, L. & Guanfu, W. 2004. Oreolalax multipunctatus. Llista Vermella d'Espècies Amenaçades de la UICN 2006. Consulta: 13 de gener de 2008.
# Kadarsanomys sodyi

Kadarsanomys sodyi és una espècie de mamífer rosegador de la família dels múrids. És endèmica de Java (Indonèsia), on viu a altituds d'aproximadament 1.000 msnm. Es tracta d'un animal arborícola. El seu hàbitat natural són els boscos de bambú. Es desconeix si hi ha cap amenaça significativa per a la supervivència d'aquesta espècie. Aquest tàxon fou anomenat en honor del zoòleg neerlandès Henri Jacob Victor Sody.

## Referències

* ↑ Musser, G.; Aplin, K.; Lunde, D. Kadarsanomys sodyi. UICN 2008. Llista Vermella d'espècies amenaçades de la UICN, edició 2008, consultada el 17 març 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 384. ISBN 978-0801893049.
# Royal Cercle Sportif La Forestoise

El Royal Cercle Sportif La Forestoise fou un equip de futbol belga de la ciutat de Forest.

## Història

El club va ser fundat el 1909, amb número de matrícula 51. Evolució del nom:
* 1909: CS La Forestoise (CS Vorst)
* 1935: Royal CS La Forestoise (KSK Vorst)
* 1996: Royal Leopold Uccle Forestoise fusionat amb Royal Uccle Leopold FC

## Palmarès

* Segona divisió belga de futbol:
** 1941-42

## Futbolistes destacats

* Raymond Braine

## Referències

* ↑ Belgian football clubs history Arxivat 2015-11-01 a Wayback Machine. a skynet.be
* ↑ Foot 100 ASBL. Dictionnaire des clubs affiliés à l'URBSFA depuis 1895 : Archives de l'URBSFA
# Dolores Guerrero

Dolores Guerrero (Victoria de Durango, 15 de setembre de 1833 - Victoria de Durango, 1 de març de 1858) va ser una poetessa mexicana considerada per alguns mitjans, com El Siglo de Durango, com «la primera poetessa [sic] mexicana després de Sor Juana Inés de la Cruz».

## Biografia

Guerrero va néixer el 15 de setembre de 1833 a la ciutat de Durango, Mèxic, filla de Fernando Guerrero i de Guadalupe Bárcena. Des que era petita va començar a interessar-se per la poesia escrivint alguns versos. També tenia afinitat per la música. Solia llegir novel·les clàssiques franceses pel domini de l'idioma d'aquest país.
El 1850, quan tenia entre 17 i 18 anys, es va mudar a Ciudad de México, després que el seu pare resultés elegit senador, on va continuar amb el seu treball poètic. Algunes de les seves obres van ser del coneixement del bard Luis G.Ortiz i dels escriptors Francisco Zarco i Francisco González Bocanegra, que la van motivar perquè el seu material fos publicat.
D'acord amb el diari El Siglo de Durango, Guerrero va passar a ser descrita com «la primera poetessa [sic] mexicana després de Sor Juana Inés de la Cruz», i les seves obres tenien una excel·lent acceptació a la societat. Diversos altres diaris publicaven contínuament el seu material literari. Per l'escriptora Susana A. Montero, autora del llibre La Construcción Simbólica de Las Identidades Sociales, la poesia de Guerrero era representativa del gènere eròtic i «va constituir un clar desmentiment del caràcter sexual passiu i secundària de la dona». També distingeix el poema «A...» -també referit per altres publicacions com «Nomás a ti»- com el de tipus femení «més popular de segle xix a Mèxic». Va morir l'1 de març de 1858 al seu Durango natal a causa de problemes de cor, quan només tenia vint-i-quatre anys.

## Homenatges

El 2008, la Universidad Juárez del Estado de Durango va organitzar un homenatge en honor de Guerrero.

## Referències

* 1 2 3 4 «Reañizan a homenaje a Dolores Guerrero» (en castellà). El Siglo de Durango. [Consulta: 7 març 2021].
* 1 2 3 «Efemérides del Periodismo Mexicano: Dolores Guerrero» (en castellà). Cambio Digital. Arxivat de l'original el 19 de maig 2021. [Consulta: 7 març 2021].
* ↑ Montero, Susana A. La Construcción Simbólica de Las Identidades Sociales: Un Análisis a Través de la Literatura Mexicana Del Siglo XIX (en castellà). Plaza y Valdes, 2002. ISBN 9707221429.
* ↑ Zaid, Gabriel. Ómnibus de poesía mexicana (en castellà). Siglo XXI, 1991 (La Creación literaria). ISBN 9682317401.
# Victory Gardens

Victory Gardens és una població dels Estats Units a l'estat de Nova Jersey. Segons el cens del 2009 tenia 1.478 habitants.

## Demografia

Segons el cens del 2000, Victory Gardens tenia 1.546 habitants, 564 habitatges, i 381 famílies. La densitat de població era de 3.979,4 habitants/km².
Dels 564 habitatges en un 39,7% hi vivien nens de menys de 18 anys, en un 43,3% hi vivien parelles casades, en un 17,9% dones solteres, i en un 32,3% no eren unitats familiars. En el 25,2% dels habitatges hi vivien persones soles el 2,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,21.
Per edats la població es repartia de la següent manera: un 26,5% tenia menys de 18 anys, un 9,6% entre 18 i 24, un 39,3% entre 25 i 44, un 19,2% de 45 a 60 i un 5,4% 65 anys o més.
L'edat mediana era de 32 anys. Per cada 100 dones de 18 o més anys hi havia 87,3 homes.
La renda mediana per habitatge era de 44.375 $ i la renda mediana per família de 43.594 $. Els homes tenien una renda mediana de 32.841 $ mentre que les dones 24.875 $. La renda per capita de la població era de 20.616 $. Aproximadament el 8,9% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Victory Gardens». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Victory Gardens». American Fact Finder. Oficina del Cens dels Estats Units, 12-01-2010.
# Ricardo de Madrazo y Garreta

Ricardo de Madrazo y Garreta (Madrid, 1852 - Madrid, 18 d'agost de 1917), va ser un pintor espanyol, fill i deixeble de Federico Madrazo, germà de Raimundo de Madrazo i net de José de Madrazo.
Era un dels membres de la tercera generació de la família de pintors espanyols on també de va destacar el seu germà Raimundo Madrazo. Va ser l'últim dels set fills de Federico de Madrazo y Küntz de qui va aprendre els rudiments de la pintura abans d'estudiar durant dotze anys a la Reial Acadèmia de Belles Arts de San Fernando de Madrid.
Es va convertir en amic íntim de Marià Fortuny de qui va rebre una forta influència, tant per la tècnica preciosista com pels temes orientals, que li enquadren en el grup dels orientalistes espanyols. Amb ell va compartir el viatge al Marroc en el qual es va inspirar per a gran part de la seva producció artística del gènere anomenat "orientalista". Posteriorment, a més, va esdevenir el cunyat de Fortuny quan aquest es va casar amb la seva germana Cecília de Madrazo, el 1867. Ricardo els va seguir a Roma i després a París on va viure amb ells fins a la mort del seu cunyat el 1874. Després va fer una breu estada a Madrid, per traslladar-se a continuació a Granada, abans de tornar altre cop al Marroc. A la seva tornada va viure a Venècia amb la seva germana vídua Cecília, un període en què va col·laborar amb el paisatgista Martin Rico. Tots aquests viatges li varen permetre crear un conjunt de pintures de paisatges i atendre encàrrecs fets amb la tècnica de l'aquarel·la de la qual va ser un gran expert.
Va participar regularment en diverses exposicions tant a Espanya com a París, encara que la seva producció més visible, que era també la seva base econòmica, van ser com a retratista amb un estil similar al del seu pare, una tècnica ben apreciada pel públic i la crítica. va ser, a més, una autoritat en la classificació de la pintura antiga. El 22 de novembre de 1884 es va casar amb Ángeles López de la Calle, amb la qual va tenir cinc fills. Va morir a Madrid, 18 d'agost de 1917 a l'edat de 65 anys.
Entre les seves obres més conegudes cal esmentar: Marroquins, Un mercat de Fez, Alt en una caravana àrab.

## Referències

* ↑ «Madrazo y Garreta, Ricardo Federico de» (en castellà). Museo del Prado. [Consulta: 28 novembre 2018].

## Bibliografia

* Pintores del siglo XIX.. Madrid: LIBSA, 2001. ISBN 8476308426.
# Gerana

Gerana (en grec antic Γεράνα, Gerana, de γεράνος / gerános, grua), també anomenada Ènoe (Οἰνόη) va ser, segons la mitologia grega, una dona de la raça dels pigmeus.
Aquest poble li donava honors divins mentre oblidava les divinitats vertaderes. Per castigar-la Hera la va transformar en grua. Abans de la metamorfosi, Gerana havia tingut un fill anomenat Mopsos. Quan ja era ocell, va voler reunir-se amb el seu fill, però el poble de les grues estava en guerra (per voluntat d'Hera) amb els pigmeus, els quals, amb les armes a la mà van impedir que Gerana s'apropés a la seva antiga casa. Així turmentaven Gerana sense saber-ho.

## Referències

* ↑ Antoní Liberal. Recull de metamorfosis, XVI.
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 215. ISBN 9788496061972.
# Oreolalax granulosus

Oreolalax granulosus és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Liang, F. & Datong, Y. 2004. Oreolalax granulosus. Llista Vermella d'Espècies Amenaçades de la UICN 2006. Consulta: 13 de gener de 2008.
# Kadapa

Kadapa (telugu కడప) abans Cuddapah és una ciutat i municipi de'Andhra Pradesh, capital del districte de Kadapa. Fins al 19 d'agost de 2005 va portar oficialment el nom Cuddapah i aquest dia fou canviat a Kadapa. És una de les principals ciutat de la regió de Rayalaseema, al sud-oest d'Andhra Pradesh; es troba a la vora del riu Penna, a uns 8 km. La seva població (2001) era de 325.725 habitants. Fou declarada capital del districte el 1817 i va ser aquarterament militar fins al 1868. El 1866 fou declarada municipalitat.

## Enllaços externs

* Kadapa Arxivat 2009-04-21 a Wayback Machine.
* Kadapa Arxivat 2009-07-04 a Wayback Machine.
* Districte de Kadapa
* Districte de Kadapa
* Districte de Kadapa
# Dolors Puig i Gasol

Dolors Puig i Gasol (català: Dolors Puig Gasol) (Terrassa, 25 de maig de 1951) és una política i enginyera tècnica catalana, diputada al Congrés dels Diputats en la VIII i IX Legislatures.

## Biografia

Titulada en Enginyeria Química, durant 22 anys ha estat professora de la Universitat Politècnica de Catalunya en el departament d'Enginyeria Química. Va ser regidora d'Universitats de Terrassa (1995-1999) i a les eleccions municipals espanyoles de 1999 fou escollida regidora d'Educació, de Promoció econòmica i d'Universitats i tinenta d'alcaldia de Terrassa pel Partit dels Socialistes de Catalunya (1999-2004). Va ser vocal a l'Executiva Nacional del PSC (2004-2008).
Ha estat escollida diputada per la província de Barcelona a les eleccions generals espanyoles de 2004 i 2008. Al Congrés dels Diputats ha estat vicepresidenta segona de la Comissió de Ciència i Innovació i vocal de les Comissions de Foment i de Cooperació Internacional per al Desenvolupament. En 2011 va decidir no presentar-se a la reelecció i va tornar a la seva feina a la Universitat.

## Referències

* ↑ Alemany, Jordi «En la política hi ha molta misogínia». El Punt Avui, 15-05-2021.
* ↑ Dolors Puig no repetirà com a diputada Arxivat 2016-03-03 a Wayback Machine. al web dels PSC de Terrassa, 21 de setembre de 2011, consultat el 5 d'agost de 2015

## Enllaços externs

* (castellà) Fitxa de Dolors Puig al Congrés dels Diputats
* Blog de Dolors Puig i Gasol
# W (sèrie de televisió)

W (hangul: 더블유; RR: Deobeulyu) és una sèrie de televisió de Corea del Sud de 2016, protagonitzada per Lee Jong-suk i Han Hyo-joo. Format per 16 episodis, es va emetre els dimecres i dijous a les 22:00 (KST) a MBC del 20 de juliol al 14 de setembre de 2016. W se centra en el xoc entre "dos mons": el món real i un món de fantasia dins d'una web, a partir del qual es va prendre el títol de la sèrie de televisió.
La sèrie va rebre elogis per la seva premissa única i es va classificar primer en Content Power Index en la seva setmana d'estrena. Va assolir modestes puntuacions d'un 11,63%, superant les qualificacions dels espectadors en la seva franja horària durant tota la seva carrera.

## Repartiment
### Principal

* Lee Jong-suk com Kang Cheol
* Han Hyo-joo com Oh Yeon-joo

## Referències

* ↑ «Lee Jong-suk and Han Hyo-joo in new drama 'W'». [Consulta: 7 abril 2016].
* ↑ «‘더블유’ 이종석-한효주, 7월 안방 특급 커플이 뜬다» (en korean). Arxivat de l'original el 17 d’abril 2016. [Consulta: 7 abril 2016].
* ↑ «Worlds of reality, fantasy meet in "W"». The Korea Times, 19-07-2016.
* ↑ «Cartoon hero meets doctor in new sci-fi drama», 18-07-2016.
* ↑ «Two worlds collide in MBC mini-series ‘W’», 19-07-2016.
* ↑ «Reality and webcomic world collide in 'W'», 03-08-2016.
* ↑ «Sci-fi drama 'W' takes top spot on CPI chart». Yonhap News Agency, 02-08-2016 [Consulta: 12 gener 2017].
# Glasco (Kansas)

Glasco és una població dels Estats Units a l'estat de Kansas. Segons el cens del 2000 tenia 536 habitants.

## Demografia

Segons el cens del 2000, Glasco tenia 536 habitants, 238 habitatges, i 143 famílies. La densitat de població era de 646,7 habitants/km².
Dels 238 habitatges en un 15,5% hi vivien nens de menys de 18 anys, en un 52,9% hi vivien parelles casades, en un 5,9% dones solteres, i en un 39,5% no eren unitats familiars. En el 37% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,67.
Per edats la població es repartia de la següent manera: un 16,4% tenia menys de 18 anys, un 4,5% entre 18 i 24, un 19,4% entre 25 i 44, un 24,3% de 45 a 60 i un 35,4% 65 anys o més.
L'edat mediana era de 54 anys. Per cada 100 dones de 18 o més anys hi havia 89,8 homes.
La renda mediana per habitatge era de 26.250 $ i la renda mediana per família de 31.071 $. Els homes tenien una renda mediana de 22.422 $ mentre que les dones 20.625 $. La renda per capita de la població era de 14.875 $. Entorn de l'11,2% de les famílies i el 16,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glasco». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Glasco». American Fact Finder. Oficina del Cens dels Estats Units, 12-01-2010.
# Otocinclus tapirape

Otocinclus tapirape és una espècie de peix de la família dels loricàrids i de l'ordre dels siluriformes que habita al riu Araguaia al Brasil. Els mascles poden assolir els 2,4 cm de llargària total.

## Referències

* ↑ Cope E. D. 1871. (Untitled report) "Some anatomical points of importance in the classification of the siluroids of the Amazon." Proc. Acad. Nat. Sci. Phila. v. 23. 112-113.
* ↑ «Otocinclus tapirape». Catalogue of Life. (anglès) (anglès)
* 1 2 FishBase (anglès)